Bobani 'word verkeersbeampte' | Netwerk24
Bobani 'word verkeersbeampte'
Deur Lynn Williams 02 Oktober 2018 15:25
Mongameli Bobani, burgemeester van Nelson Mandelabaai, het sy lyf Dinsdagoggend verkeersbeampte gehou om nasionale vervoermaand in die metro amptelik te open.
Mongameli Bobani, burgemeester van Nelson Mandelabaai, (middel) was deel van ’n padblokkade en het die vragmotor onpadwaardig verklaar. Foto: Lulama Zenzile
Bobani het in samewerking met die munisipaliteit se verkeersbeamptes, onder leiding van die metro se direktoraat vir veiligheid, padblokkades regoor Port Elizabeth gehou.
“Aangesien Oktober vervoermaand is, is dit belangrik om seker te maak almal is veilig op die paaie,” sê Bobani.
Hy het self ’n padblokkade op die Uitenhage-pad naby Noordeinde gelei en het deel uitgemaak van die verkeersbeamptes wat rybewyse en die padwaardigheid van voertuie nagegaan het.
By dié padblokkade het Bobani ’n vragmotorbestuurder se voertuig deurgesoek en bevind dit is in ’n onpadwaardige toestand.
Die verkeersbeamptes het ’n boete uitgereik en reëlings is getref om beslag te lê op die voertuig.
Daar is ook gekyk na watter motoriste uitstaande boetes en ander verkeersoortredings het.
Meer oor: Mongameli Bobani | Nelson Mandelabaai | Port Elizabeth | Verkeersbeampte
Munisipale bestuurder van Mandelabaai geskors
Hulle gaan nie DA se gyselaars wees, sê Bobani
Die Baai gereed vir die Wallaby-toets